Document ID: 31987R1165

*****
ΚΑΝΟΝΙΣΜΟΣ (ΕΟΚ) αριθ. 1165/87 ΤΗΣ ΕΠΙΤΡΟΠΗΣ
της 28ης Απριλίου 1987
που τροποποιεί τον κανονισμό (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται ιδίως να ενσωματωθεί στις σύνθετες ζωοτροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,
Εκτιμώντας:
ότι το άρθρο 1 του κανονισμού (ΕΟΚ) αριθ. 2409/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1093/87 (4), καθορίζει την ημερομηνία κατά την οποία το βούτυρο που τίθεται σε πώληση από τον οργανισμό παρεμβάσεως πρέπει να έχει εισέλθει στα αποθέματα· ότι, για να είναι δυνατή η συνέχιση του προγράμματος, είναι σκόπιμο να μετατεθεί η ημερομηνία αυτή· ότι οι διαθέσιμες ποσότητες που προσφέρονται στους εμπορευόμενους θα περιλαμβάνουν, στο εξής, βούτυρο με διαφορετική περιεκτικότητα σε λιπαρές ουσίες· ότι είναι σκόπιμο, σε περίπτωση μετουσίωσης του βουτύρου που έχει αγορασθεί, να τίθεται σε πώληση μόνο το βούτυρο που έχει περιεκτικότητα σε λιπαρές ουσίες κατώτερη από 82 %·
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 2409/86 τροποποιείται ως εξής:
- η ημερομηνία «1η Ιανουαρίου 1984» αντικαθίσταται από την ημερομηνία «1η Ιουλίου 1984»,
- προστίθεται το ακόλουθο δεύτερο εδάφιο:
«Εντούτοις, σε περίπτωση εφαρμογής του τίτλου IVα, πραγματοποιείται πώληση βουτύρου περιεκτικότητας σε λιπαρές ουσίες κατώτερης από 82 %.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1987.

Labels: 3
17
6